Aurora Lacasa

Aurora Lacasa (naixita o 24 de marzo de 1947 de París) ye una cantaire francesa d'orichen aragonés que tenió un gran exito en l'antiga Republica Democratica d'Alemanya.

Naixita de París, filla d'una parella de periodistas espanyols, fue a la escuela en Budapest (Hongría) entre 1951 y 1957, vivindo dende 1957 en a RDA. Cuan remató a escuela segundaria obtenió lo títol de Formación Profesional d'incheniera mecanica, treballando dimpués como interprete de castellano y francés y formando-se en zaguerías como cantaire en o "Zentralen Studio für Unterhaltungskunst" (en aragonés "Estudio Central ta l'Arte y a Entretenedera") d'a RDA. Fació a-saber-las actuacions en a RDA, a URSS, Cuba, Polonia, Bulgaria, Francia, Portugal y diferents países arabes. En ha suya carrera musical ha publicato 3 LPs y cuantos singles, dende l'anyo 1990 a lo menos 3 CDs con alto u baixo 3 millons de copias venditas.

Estió casata con o tamién cantaire d'a RDA Thomas Lück. Dimpués, dende meyatos d'a decada de 1970 y mientres 20 anyos, estió casata con o cantaire alemán Frank Schöbel con qui tenió dos fillas Odette y a tamién cantaire Dominique Lacasa.

 Vinclos externos 
 https://web.archive.org/web/20090831065206/http://www.aurora-lacasa.de/

Categoría:Cantaires de Francia
Categoría:Naixius de París
Categoría:1947 (naixencias)